cyanic-selkie/wikianc huggingface dataset:
Αρετή Μπουζουνιεράκη
Η Αρετή Μπουζουνιεράκη (γεννήθηκε στις 1 Ιουνίου 1985 στον Πειραιά) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Φ.Ο. Βριλησσίων στην Α2 Εθνική κατηγορία της Ελλάδας ως λίμπερο.
Καριέρα
Η Αρετή Μπουζουνιεράκη έκανε τα πρώτα της βήματα στο χώρο της πετοσφαίρισης στις ακαδημίες του Απολλώνιου Κερατσινίου, στις οποίες βρέθηκε το 1993. Στην ομάδα του Κερατσινίου παρέμεινε για δέκα επτά ολόκληρα χρόνια, ωστόσο το καλοκαίρι του 2010 αποφάσισε να αποχωρήσει από το σύλλογο και να μεταγραφεί στον Πανιώνιο. Στην ομάδα της Νέας Σμύρνης παρέμεινε για μία μόλις αγωνιστική περίοδο, χωρίς να καταφέρει να κατακτήσει κάποιο τίτλο.
Η Αρετή Μπουζουνιεράκη παρέμεινε στην ομάδα του Πειραιά για 3 χρόνια έχοντας κατακτήσει, εκτός του Κυπέλλου του 2012, άλλα δύο Κύπελλα Ελλάδος (2013, 2014) καθώς και ισάριθμα Πρωταθλήματα (2013, 2014). Το καλοκαίρι του 2015 μετακόμισε στο Γ.Σ. Χαλανδρίου, ενώ την αγωνιστική περίοδο 2015-2016 θα φοράει τη φανέλα του Φ.Ο. Βριλησσίων
Πηγές
Κατηγορία:Πετοσφαιρίστριες ΟΣΦΠ
Σταθμός Μπαστίγ (Μετρό Παρισιού)
Βαστίλη
Στήλη του Αριστίωνος
Η στήλη του Αριστίωνος είναι αρχαίο αττικό επιτάφιο ανάγλυφο. Βρέθηκε το 1838 περίπου στις ανασκαφές στην Βελανιδέζα της Αττικής και φυλάγεται στο Εθνικό Αρχαιολογικό Μουσείο με αριθμό καταλόγου 29. Είναι ένα από τα τελευταία έργα της χρονικής περιόδου που χαρακτηρίζεται ως αρχαϊκή εποχή.
Περιγραφή
Η στήλη είναι εξαίρετο δείγμα γλυπτικής. Παριστάνει γενειοφόρο οπλίτη, τον πάνοπλο Αριστίωνα, εσφαλμένα ονομαζόμενο «Μαραθωνομάχο» από τη δεξιά του άποψη. Η στάση του είναι σοβαρή τη στιγμή που βηματίζει με πόδια στιβαρά, κολλημένα στο έδαφος, βλέμμα βλοσυρό, σβέρκο σφιχτό και μέτωπο κάθετο. Τον παρατεταμένο θώρακα προστατεύουν χιτώνας και πανοπλία, στα πόδια φοράει κνημίδες, κράνος στο κεφάλι, ενώ στο αριστερό του χέρι είναι οπλισμένος με δόρυ που στηρίζεται στο έδαφος. Το δεξί χέρι είναι σφιγμένο γροθιά και σφιχτά κολλημένο στο σώμα και τον μηρό. Άξια λόγου είναι η όλη επινόηση και εκτέλεση του έργου, με λεπτομερή παράσταση των σχηματισμών των μερών, ιδίως της κομμώσεως, της πολεμικής στολής και των πτυχώσεων των ενδυμάτων. Στην εποχή της η στήλη ήταν ακόμα πιο όμορφη και επιβλητική, αφού, όπως ακόμα αμυδρά διακρίνουμε, ήταν διακοσμημένη με έντονα χρώματα. Φέρει δύο επιγραφές: «ΕΡΓΟΝ ΑΡΙΣΤΟΚΛΕΟΣ» στην κρηπίδα και «ΑΡΙΣΤΙΟΝΟΣ» στο βάθρο.
Ερμηνεία
Το ανάγλυφο αποτυπώνει πάνοπλο οπλίτη τη στιγμή της πορείας για την εμπόλεμη σύγκρουση, ενώ ο καλλιτέχνης, αφαιρώντας τον κουρνιαχτό και τη φρίκη του πολέμου, κατορθώνει να επιφέρει την αίσθηση αρμονίας και βαθιάς ψυχικής γαλήνης. Ήταν επιτύμβια στήλη στον τάφο ενός νέου Αθηναίου, του Αριστίωνα όπως μαθαίνουμε από την επιγραφή. Η εικόνα του πολεμιστή ίσως να έχει τα χαρακτηριστικά του νεαρού νεκρού. Ο τύπος του πολεμιστή αυτού ταιριάζει στην περιγραφή που μας δίνει ο Αριστοφάνης για εκείνους τους Αθηναίους που έτρεφαν αληθινά πατριωτικά αισθήματα.
Ιστορική τοποθέτηση και τεχνολογία
Ο θώρακας του πολεμιστή είναι σύνθετος, με λινό, δέρμα και ορείχαλκο, κάτι που του προσδίδει ευλυγισία και εμφανίζεται σε παραστάσεις του τέλους του 6ου αιώνα και του 5ου αιώνα π.Χ. .
Αναφορές
Κατηγορία:Στήλες Κατηγορία:Αρχαϊκή τέχνη Κατηγορία:Εθνικό Αρχαιολογικό Μουσείο Κατηγορία:Αρχαιολογικά ευρήματα στην Αττική
Σίντα Κάρτλι
Η Σίντα Κάρτλι (γεωργιανά: შიდა ქართლი) είναι μια περιφέρεια (μχάρε) στη Γεωργία. Αποτελείται από τις ακόλουθες επαρχίες: Γκόρι, Κάσπι, Καρέλι, Τζάβα, Χασούι, και μια αυτοδιοικούμενη πόλη, το Γκόρι.
Εξωτερικοί σύνδεσμοι
Κατηγορία:Περιφέρειες της Γεωργίας (χώρας)
Αιμοσφαιρίνη ούρων
Η αιμοσφαιρίνη ούρων μαζί με την μυοσφαιρίνη και τα ερυθρά προσδιορίζεται στις βιοχημικές εξετάσεις της γενικής εξέτασης ούρων. Η αιμοσφαιρίνη είναι η βασική πρωτεΐνη του πρωτοπλάσματος των ερυθρών αιμοσφαιρίων. Αποστολή της είναι η ανταλλαγή αερίων δηλαδή η μεταφορά οξυγόνου από τους πνεύμονες στους ιστούς και διοξειδίου του άνθρακα από τους ιστούς στους πνεύμονες. Έχει ερυθρό χρώμα και σε αυτό οφείλεται το ερυθρό χρώμα των ερυθρών αιμοσφαιρίων και του αίματος γενικότερα.
Στα ούρα ο προσδιορισμός της αιματουρίας είναι μία από τις βασικότερες εξετάσεις της γενικής εξέτασης ούρων. Η μεγάλη αύξηση της αιμοσφαιρίνης φαίνεται και με γυμνό μάτι αφού τα ούρα βάφονται ερυθρά Η κατάσταση αυτή χαρακτηρίζεται ως εμφανής ή μακροσκοπική αιματουρία. Αντιθέτως όταν η έκκριση αιμοσφαιρίνης είναι λίγη τότε τα ούρα δεν αλλάζουν το χρώμα (αφανής ή μικροσκοπική αιματουρία). Σήμερα προσδιορίζεται με ταινία ούρων με την μέθοδο της υπεροξειδάσης.
Παλαιότερα η αιμοσφαιρίνη προσδιορίζονταν κυρίως με τη μέθοδο της πυραμιδόνης μέθοδος που σήμερα έχει εγκαταλειφθεί.
Επισκόπηση των ούρων
Η παρουσία αιμοσφαιρίνης στα ούρα μπορεί να μεταβάλλει το χρώμα και την όψη των ούρων. Συγκεκριμένα στη μακροσκοπική αιματουρία τα ούρα έχουν κόκκινο ή καφέ χρώμα και μπορεί να είναι θολά ή όχι. Όταν η αιματουρία προέρχεται από το κατώτερο ουροποιητικό σύστημα τότε τα ούρα είναι ερυθρά και διαυγή. Όταν η αιματουρία προέρχεται από το νεφρό τότε τα ούρα έχουν καφέ χρώμα και είναι θολά.
Μικροσκόπηση ιζήματος φυγοκεντρημένων ούρων
Ίζημα φυγοκεντρημένων ούρων τοποθετούνται σε αντικειμενοφόρο πλάκα και μικροσκοπούνται, κατά προτίμηση, σε μικροσκόπιο αντίθετης φάσης. Η παρουσία ερυθρών αιμοσφαιρίων στο ίζημα των ούρων αποδεικνύει την ύπαρξη αιμοσφαιρίνης στα ούρα. Σε αλκαλικό pH και πολύ χαμηλό βάρος τα ερυθρά αιμοσφαίρια ενδέχεται να σπάσουν οπότε υπάρχει αιμοσφαιρίνη στα ούρα χωρίς ερυθρά αιμοσφαίρια στο ίζημα.
Μέθοδος πυραμιδόνης
Μικρή ποσότητα ούρων αναδεύεται με οξικό οξύ. Τα ερυθρά σπάνε και απελευθερώνεται αιμοσφαιρίνη. Η αίμη της αιμοσφαιρίνης δρα ως υπεροξειδάση που διασπά το υπεροξείδιο του υδρογόνου (Η2Ο2) που επιστοιβάζεται κατόπιν και απελευθερώνει οξυγόνο (Ο2). Ακολουθεί η επιστοιβάδευση πυραμιδόνης η οποία αντιδρά με το οξυγόνο και σχηματίζει ιώδη δακτύλιο. Το πάχος του ιώδους δακτυλίου ορίζει και την σοβαρότητα της αιματουρίας. Το αποτέλεσμα αξιολογείται από ένα έως τέσσερις σταυρούς.
Διαδικασία thumb|100px|Η μέτρηση της αιμοσφαιρίνης στα ούρα με την μέθοδο της πυραμιδόνης thumb|left|100px|Θετικό αποτέλεσμα πυραμιδόνης (+++)
Μέθοδος υπεροξειδάσης
Η μέθοδος χρησιμοποιείται στις ταινίες των ούρων. Η αίμη της αιμοσφαιρίνης ή της μυοσφαιρίνης αντιδρά με οργανικό υπεροξείδιο δρώντας ως υπεροξειδάση παράγοντας έγχρωμο προϊόν. Με την μέθοδο αυτή οι ταινίες των ούρων ανιχνεύουν αιμοσφαιρίνη, μυοσφαιρίνη και ερυθρά. Η αιμοσφαιρίνη και η μυοσφαιρίνη χρωματίζουν ομοιόμορφα ολόκληρη την αντιδραστήρια επιφάνεια ενώ τα μη αιμολυμένα ερυθροκύτταρα σχηματίζουν μικρές κουκίδες πάνω στην αντιδραστήρια επιφάνεια στα σημεία όπου έρχονται σε επαφή με αυτή.
Αυτόματοι Αναλυτές Ούρων
Στους αυτόματους αναλυτές ούρων ο προσδιορισμός της αιμοσφαιρίνης γίνεται με την φυσική μέθοδο της ανακλασιμετρίας. Προηγείται η αντίδραση υπεροξειδάσης το χαρακτηριστικό χρώμα της οποίας μετριέται με την μέθοδο αυτή.
Βιβλιογραφία
Κατηγορία:Ευρήματα ιατρικών ουρολογικών εξετάσεων
Παναχαϊκή Γ.Ε.
Η Παναχαϊκή Γυμναστική Ένωσις (εν συντομία: Π.Γ.Ε.) είναι αθλητικός σύλλογος που εδρεύει στην πόλη της Πάτρας στην οποία και δραστηριοποιείται και ένας από τους αρχαιότερους στην Ελλάδα. Ιδρύθηκε το 1891 με την ονομασία Παναχαϊκός Γυμναστικός Σύλλογος από τον Ιωάννη Κρητικό. Έμβλημα της Παναχαϊκής είναι ο Ηρακλής που στεφανώνεται από την Νίκη και χρώματά της το κόκκινο και το μαύρο.
Ιστορία
Στις 14 Ιουνίου του 1891 η εφημερίδα Φορολογούμενος ανακοινώνει την ίδρυση του συλλόγου:
''Κάλλιστοι νέοι της ημετέρας πόλεως έθεντο κατ' αυτάς τας βάσεις λαμπρού σωματείου, Γυμναστικού, δηλονότι Συλλόγου εις ον έδωσαν τον τίτλον «Παναχαϊκός Γυμναστικός Σύλλογος» και τον τύπον παρομοίων σωματείων. Του Συλλόγου τούτου, υπέρ ου ευχόμεθα τα βέλτιστα Πρόεδρος εξελέχθη, ο συμπολίτης ημών κ. Γεώργιος Τζίνης.''
Αμέσως με την ανακοίνωση ίδρυσης αθλητικού συλλόγου πολλοί νέοι της πόλης έσπευσαν να εγγραφούν σε αυτόν, αναφέρονται 500 τα πρώτα μέλη. Ο Παναχαϊκός καλλιέργησε όλα τα τότε γνωστά αθλήματα και διοργάνωσε του πρώτους αγώνες ποδοσφαίρου, κλασικού αθλητισμού, σκοποβολής, ποδηλασίας, κολύμβησης, άρσης βαρών, πάλης, αντισφαίρισης, κωπηλασίας, λεμβοδρομίες, και γυμναστικής. Από τα πρώτα χρόνια της ίδρυσης του είχε ιδιόκτητο γυμναστήριο. Στις 20 Νοεμβρίου του 1894, μέλη του Παναχαϊκού που διαφώνησαν και έφυγαν από τον σύλλογο και δημιούργησαν την Γυμναστική Εταιρεία Πατρών. Η Γ.Ε.Π. ακολούθησε ανάλογη πορεία με τον Παναχαϊκό αναδεικνύοντας πανελληνιονίκες και Ολυμπιονίκες, ενώ απέκτησε με την σειρά της ιδιόκτητο γυμναστήριο.
Το 1923 τα δύο σωματεία αποφάσισαν να συγχωνευτούν και πάλι σε έναν σύλλογο, έτσι την Κυριακή 12 Φεβρουαρίου του 1923 η συγχώνευση του Παναχαϊκού Γυμναστικού Συλλόγου και της Γυμναστικής Εταιρείας ήταν γεγονός μετά από πολύχρονες προσπάθειες και συζητήσεις που ξεκίνησαν το 1900. Η ονομασία του συλλόγου αποφασίστηκε να είναι Παναχαϊκή Γυμναστική Ένωσις, Παναχαϊκή από το όνομα του Παναχαϊκού και Γυμναστική Ένωση από το όνομα της Γ.Ε.Π. Πρώτος πρόεδρος και πρωτεργάτης της συγχώνευσης ήταν ο επιφανής πατρινός Χρήστος Κορύλλος. Μελανό σημείο το γεγονός πως κάποιοι παράγοντες και ποδοσφαιριστές δεν αποδέχτηκαν την ένωση και δεν εντάχθηκαν στο νέο σωματείο, ιδρύοντας τον Λευκό Αστέρα, έναν αμιγή ποδοσφαιρικό σύλλογο. Σήμερα η λαοφιλής «Μεγάλη Κυρία της Πελοποννήσου» και ευρύτερα του ελληνικού αθλητισμού καλλιεργεί πολλαπλά τμήματα με μεγάλη κατά καιρούς επιτυχία, εμπλουτίζοντας έτσι την σημαντική παράδοση της.
Χρώματα
Τα επίσημα και παραδοσιακά χρώματα της Παναχαϊκής είναι το κόκκινο και το μαύρο. Συχνά χρησιμοποιείται ως δευτερεύον-τρίτο χρώμα του συλλόγου και το λευκό. Υπάρχουν διάφορες εκδοχές για την επιλογή αυτών των χρωμάτων. Η επικρατέστερη εκδοχή είναι πως προέρχονται από τα χρώματα της σημαίας του Ανδρέα Λόντου που υψώθηκε στην Πάτρα κατά την έναρξη της Επανάστασης του ’21. Η σημαία αυτή έδειχνε έναν μαύρο σταυρό σε κόκκινο φόντο. Μια άλλη εκδοχή που είναι αρκετά διαδεδομένη αλλά όμως δεν υπάρχουν στοιχεία και αναφορές που να την επιβεβαιώνουν και δεν θεωρείται βάσιμη, είναι ότι ο Παναχαϊκός, ο ένας από τους δύο συλλόγους από τους οποίους προέκυψε η Παναχαϊκή Γ.Ε. (ο οποίος είχε τα ίδια χρώματα), είχε ιδρυθεί από αναρχικούς, των οποίων το κόκκινο και το μαύρο αποτελεί γνώρισμα. Μάλιστα σύμφωνα με την εκδοχή αυτή στα τέλη του 19ου αιώνα στην Πάτρα καταφτάνουν αναρχικοί κυνηγημένοι από διάφορα Ευρωπαϊκά κράτη, εγκαθίστανται στην πόλη και για να μην δίνουν στόχο στην αστυνομία ιδρύουν συλλόγους που δεν έχουν καμία σχέση με τα πολιτικά τους πιστεύω.
Στάδιο
thumb|Το κλειστό γυμναστήριο της Παναχαϊκής. Ο Παναχαϊκός από την ίδρυση του χρησιμοποίησε το δημόσιο γυμναστήριο που υπήρχε στην πόλη της Πάτρας από το 1884 στον χώρο που σήμερα βρίσκονται τα Δικαστήρια Πάτρας. Το 1895 κατασκεύασε ιδιόκτητο γυμναστήριο στα Ψηλαλώνια. Η Γ.Ε. Πατρών ενοικίασε οικόπεδο στην ίδια περιοχή και κατασκεύασε δικό της γυμναστήριο.
Το πρώτο στάδιο και τα γραφεία της ομάδας ήταν στην συνοικία Χαλκωματά και στην συμβολή των οδών Σμύρνης και Σοφοκλέους, ενώ η ομάδα για πολλά χρόνια χρησιμοποιούσε με ενοίκιο το Γήπεδο της Ιταλικής Σχολής, γνωστό σαν Τασσόπουλου. Στην συνέχεια η έκταση πουλήθηκε και με τα χρήματα της πώλησης αυτής αγοράστηκε άλλη στην Αγυιά, εκεί που βρίσκεται σήμερα το Στάδιο της Π.Γ.Ε.. Η έκταση όπου βρίσκεται σήμερα το γήπεδο αγοράστηκε το το 1934, το συμβόλαιο αγοράς υπογράφτηκε στις 6 Μαρτίου του 1934 έναντι του ποσού των 653.000 δραχμών.
Τα εγκαίνια του νέου σταδίου της Παναχαϊκής πραγματοποιήθηκαν το 1938 αν ημιτελές ακόμη, έπειτα από έργα που είχαν ξεκινήσει το 1935 για την ανέγερση του. Επίσημα το στάδιο αποπερατώθηκε περίπου έναν χρόνο αργότερα, τον Μάιο του 1939, ενώ στις 6 Ιουνίου εκείνου του έτους η ποδοσφαιρική ομάδα της Παναχαϊκής πραγματοποίησε την πρώτη της προπόνηση στο γήπεδο, την οποία παρακολούθησαν περίπου 1.000 θεατές, ενώ διοργανώθηκε και φιλικός αγώνας μεταξύ της Α' και Β' ομάδας ο οποίος έληξε με τελικό σκορ 7-0. Εξαιτίας της κατασκευής του σταδίου στην περιοχή, η οποία εκείνη την εποχή αποτελείτο κυρίως από αμπέλια και ελαιώνες, διανοίχτηκαν νέοι δρόμοι και ανακατασκευάστηκαν οι παλιοί. Ο πρώτος επίσημος ποδοσφαιρικός αγώνας στο στάδιο πραγματοποιήθηκε στις 25 Ιουνίου του 1939 μεταξύ της Παναχαϊκής και του Αστέρα Πατρών, ο οποίος έληξε με σκορ 3-1.
Το 1955 κατασκευάστηκε η πρώτη εξέδρα στο γήπεδο. Την δεκαετία του ’70 κατασκευάστηκαν και οι υπόλοιπες εξέδρες, ενώ τοποθετήθηκε και χλοοτάπητας. Το 1997 τοποθετήθηκε σκέπαστρο στην βόρεια κερκίδα και πλαστικά καθίσματα σε όλες τις εξέδρες του γηπέδου. Τέλος, το 2000 εγκαταστάθηκαν οι σημερινοί προβολείς και έγιναν κάποια έργα αναβάθμισης.
Από το 1992 το στάδιο έχει λάβει την επωνυμία «Κώστας Δαβουρλής», προς τιμήν του φημισμένου παλαίμαχου ποδοσφαιριστή της ομάδας, ο οποίος απεβίωσε στις 23 Μαΐου εκείνης της χρονιάς σε ηλικία μόλις 44 ετών και αποτελεί έναν από τους σημαντικότερους παίκτες που πέρασαν από το ποδοσφαιρικό τμήμα της Παναχαϊκής και ορόσημο στην ιστορία της, καθώς και ένας από τους καλύτερους και σημαντικότερους Έλληνες ποδοσφαιριστές της εποχής του και όχι μόνο.
Το στάδιο ανήκει στην ερασιτεχνική Παναχαϊκή και έχει χωρητικότητα 11.321 θέσεις. Στον ίδιο χώρο και δίπλα από το γήπεδο ποδοσφαίρου υπάρχει και το κλειστό γυμναστήριο της ομάδας ενώ κάτω από τις εξέδρες του σταδίου υπάρχουν αίθουσες άθλησης για όλα τα τμήματα του συλλόγου. Το κλειστό γυμναστήριο κατασκευάστηκε το 1984.
Ποδόσφαιρο
Το τμήμα ποδοσφαίρου αντρών της Παναχαϊκής εδρεύει στην Πάτρα και αγωνίζεται στη Football League (Β΄ Εθνική). Τα ηνία της Π.Α.Ε. είχε η «Παναχαϊκή Συμμαχία» που αποτελείτο από δεκαπέντε μέλη - επιχειρηματίες της περιοχής, ενώ καθήκοντα προέδρου είχε αναλάβει ο Κωνσταντίνος Μπακαλάρος, μέχρι και τον Οκτώβριο του 2018. Με τον ερχομό του 2019 η Π.Α.Ε. Παναχαϊκή 1891 πέρασε σε ένα νέο διοικητικό μοντέλο. Οι Μπακαλάρος, Πολυδωρόπουλος, Χρυσανθόπουλος, Κεφάλας, Κολοκυθάς, Λαμπρόπουλος, Μιχαλάκος και Βασιλόπουλος συνθέτουν πλέον το νέο σχήμα-μετόχων ενώ συμμετέχει ενεργά και ο Δημήτρης Δρόσος ο οποίος έχει αναλάβει την ευθύνη για τις αποφάσεις που αφορούν το ποδοσφαιρικό τμήμα.
Η «Χρυσή περίοδος» στην ιστορία της ομάδας είναι το πρώτο μισό της δεκαετίας του ’70 στην οποία η Παναχαϊκή μεταξύ άλλων κατέλαβε την 4η θέση στο πρωτάθλημα της Α΄ Εθνικής την αγωνιστική περίοδο 1972-73, η οποία αποτελεί και την υψηλότερη που έχει κατακτήσει η Παναχαϊκή στο ελληνικό πρωτάθλημα και με την οποία εξασφάλισε το ευρωπαϊκό εισιτήριο για την επόμενη περίοδο στο Κύπελλο ΟΥΕΦΑ και έτσι έγινε η πρώτη «επαρχιακή» ομάδα (εκτός Αττικής και Θεσσαλονίκης) της χώρας που κατάφερε και αγωνίστηκε σε πανευρωπαϊκή διοργάνωση.
Πορεία Αναλυτικά
* Τερμάτισε 1η στον Α' Όμιλο και 3η στην Τελική φάση. ** Τερμάτισε 2η στον Νότιο Όμιλο και 6η στα Play-off Ανόδου. *** Υποβιβάστηκε στην Γ' Εθνική λόγω μη χορήγησης πιστοποιητικού για την σεζόν 2021-22 λόγω χρεών.
300px|thumb|Παναχαϊκή - [[Α.Σ. Ρόδος το 2009, παιχνίδι όπου σημειώθηκε ρεκόρ δεκαετίας στην προσέλευση κόσμου για τη Γ΄ Εθνική.]]
Καλαθοσφαίριση
thumb|right|180px|Η ομάδα μπάσκετ την αγωνιστική περίοδο 2011-2012. Το τμήμα καλαθοσφαίρισης των αντρών της Παναχαϊκής έχει ιδρυθεί πριν τον Β΄ Παγκόσμιο Πόλεμο κι από το 1936 συμμετέχει στα πρωταθλήματα Πατρών. Έχει αγωνιστεί πολλά χρόνια στην Β΄Εθνική, κυρίως κατά τις Δεκαετίες του ’80 και του ’90. Σημαντικότερη επιτυχία αποτελεί αναμφισβήτητα η συμμετοχή στην Α2 την περίοδο 1986-87, σήμερα η ομάδα βρίσκεται στην Α' τοπική κατηγορία.
Την περίοδο 1946-1948 είχε και γυναικείο τμήμα καλαθοσφαίρισης αλλά διαλύθηκε για να επανιδρυθεί τα τελευταία χρόνια.
Πετοσφαίριση
thumb|right|180px|η ομάδα πετοσφαίρισης γυναικών 2011-12. Το τμήμα πετοσφαίρισης των αντρών ιδρύθηκε το 1928. Έχει αγωνιστεί δύο φορές στην Α΄εθνική, το 1937-38 και το 1962-1963, προκρινόμενη από το τοπικό πρωτάθλημα. Έχει συμμετάσχει επίσης στην Β΄Εθνική για πρώτη φορά το 1976, παραμένοντας δύο χρονιές, και το 1977, για να υποβιβαστεί στο τοπικό. Επανέρχεται στην Β΄ το 1983 αλλά δεν κατάφερνει να παραμείνει. Το 1993 επιστροφή στις εθνικές κατηγορίες με συμμετοχή στην Γ΄εθνική όπου αγωνίστηκε συνεχόμενα μέχρι το 2007 όποτε και κέρδισε την άνοδο στην Β΄εθνική. Το 2008 απορρόφησε το τμήμα πετοσφαίρισης του ΑΟ Παγκρατίου παίρνοντας και την θέση του στην Α2 εθνική κατηγορία για την αγωνιστική περίοδο 2008-09. . Την αγωνιστική περίοδο 2009-2010 διεκδίκησε την άνοδο στην Α1 χάνοντας την στην διαδικασία των playoffs.
1891-1923 Παναχαϊκός Γ.Σ. & Γ.Ε. Πατρών
thumb|right|200px|Η Γ.Ε. Πατρών στους Πανελλήνιους του 1901. πηγή:ΣΚΡΙΠ 10 Απριλίου 1901. Ο Παναχαϊκός Γ.Σ. και η Γ.Ε. Πατρών υπήρξαν εκ των σωματείων που πρωτοστάτησαν στην προσπάθεια για την ίδρυση του ΣΕΓΑΣ, η ιδέα δημιουργήθηκε κατά την διάρκεια των προκριματικών αγώνων των δύο συλλόγων για την επιλογή των αθλητών που θα συμμετάσχουν στους Ολυμπιακούς αγώνες. Παράλληλα είχαν μεγάλη παράδοση στην διοργάνωση αγώνων καθώς και στην ανάδειξη Ολυμπιονικών όπως οι Τόφαλος, Πεπανός, Ανδριακόπουλος και Χρηστόπουλος μεταξύ άλλων. Κατά συνέπειαν η Παναχαϊκή Γ.Ε. δε θα μπορούσε να αμελήσει το τμήμα στίβου.
1923 ως σήμερα
Με την αναγγελία της συγχώνευσης έσπευσαν να εγγραφούν πολλοί επιπλέον έφηβοι και νέοι. Έπειτα απο ένα εξάμηνο στις 26 Απριλίου 1923 αθλητές της ΠΓΕ συμμετέχουν για πρώτη φορά σε αγώνες στην Αμαλιάδα στους Πανηλειακούς αγώνες. Εκεί διακρίθηκαν οι Αθανασόπουλος Α. στα 100 μέτρα, Παπασταθόπουλος Γ. στην δισκοβολία και ο Καλαφάτης Α. στον ελεύθερο ακοντισμό. Στην Αθήνα αθλητές της ΠΓΕ πρώτη φορά πήγαν το 1925 στα Α΄Αβερώφεια, το 1926 στα Β΄Αβερώφεια, ενώ το 1927 η Παναχαϊκή διοργάνωσε αθλητική συνάντηση στο γηπεδό της με τον ΓΣ Αμαρουσίου. Το 1928 συμμετέχει στο πανελλήνιο πρωτάθλημα εφήβων με πολλές επιτυχίες και το 1929 στα 19α Πανκύπρια.
Από τότε η ΠΓΕ συμμετέχει ανελλιπώς σε όλες τις πανελλήνιες διοργανώσεις και σε όλες τις κατηγορίες. Έχει αναδείξει πολλούς Πανελληνιονίκες, Βαλκανιονίκες και Μεσογειονίκες. Μεγάλοι μεταγενέστεροι αθλητές στίβου της Παναχαϊκής και πρωταθλητές Ελλάδος οι Γιώργος Παναγιωτόπουλος, Φάνης Τσιμιγκάτος, Όλγα Τσομπανίδη.Προπονήτρια του τμήματος απο το 1988 εως σήμερα είναι η Σιούλη Αλεξάνδρα.
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., η Παναχαϊκή Γ.Ε. βρίσκεται στην 52η θέση (σε σύνολο 321 συλλόγων).
Αξιολόγηση
Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., η Παναχαϊκή Γ.Ε. βρίσκεται στην 41η θέση (σε σύνολο 299 συλλόγων).
Πυγμαχία
Το τμήμα πυγμαχίας ιδρύθηκε το 1932 απο τον Βαγγέλη Μαυρόπουλο, παλαίμαχο αθλητή στίβου και πυγμαχίας, ο οποίος διετέλεσε ομοσπονδιακός προπονητής τη δεκαετία 75-85. Μεγαλύτερη επιτυχία η κατάκτηση του Πανελλήνιου πρωταθλήματος Α' κατηγορίας αντρών το 2008 και 2009.
Το τμήμα έχει αναδείξει πολλούς Πανελληνιονίκες και Βαλκανιονίκες, ενώ έχει κατακτήσει πανελλήνιους τίτλους στις κατηγορίες παίδων, εφήβων και νέων. Σημαντικότερη σύγχρονη μορφή ο Λουκάς Γαντίδης, πρωταθλητής Ελλάδος και χρυσός Βαλκανιονίκης το 1990.
Η πυγμαχία καλλιεργούνταν στην Παναχαΐκή και πριν το 1934. Ο πρώτος αγώνας πυγμαχίας στην Πάτρα έγινε στις 7 Ιανουαρίου 1925 ανάμεσα στον ''Α. Αδαμόπουλο, αθλητή στίβου της Παναχαΐκής, και τον Κατσαρό'' απο την Σμύρνη με νίκη του Αδαμόπουλου στα σημεία με 32:25. Ο αγώνας έγινε στα πλαίσια των Παναχαικών αθλητικών και ποδοσφαιρικών αγώνων.
Πινγκ πονγκ
Η μεγαλύτερη διάκριση ανήκει στο τμήμα των αντρών το οποίο έχει συμμετάσχει στο πανελλήνιο πρωτάθλημα του 1966 και κατέλαβε την 7η θέση.
Χειροσφαίριση
Το τμήμα αυτό ενεργοποιήθηκε το 2006 με σκοπό να συμμετάσχει στο πρωτάθλημα της επομένης περιόδου, παρόλο που η Παναχαϊκή αποτελεί πολλά χρόνια μέλος της αντίστοιχης ομοσπονδίας.
Ποδηλασία
Το τμήμα αυτό σήμερα είναι ανενεργό. Κατά το παρελθόν ήταν από τα πιο δοξασμένα τμήματα της Παναχαϊκής, έχοντας αναδείξει πολλούς πανελληνιονίκες και σημειώνοντας μεγάλες διακρίσεις.
Υδατοσφαίριση
Από τα πρώτα τμήματα του συλλόγου, στον τύπο προπολεμικά αναφέρονται μόνο φιλικά παιχνίδια, το οποίο σήμερα είναι ανενεργό. Το τμήμα ιδρύθηκε το 1928 από τον Ε. Πετραλιά και αθλητές του Αχιλλέα, ανεπίσημου συλλόγου υδατοσφαίρισης της πόλης. Την ίδια χρονιά το τμήμα διαλύθηκε, αφού οι αθλητές αποχώρησαν και ίδρυσαν τον ΝΟ Πατρών.
Σκοποβολή
Τμήμα σκοπευτικό διατηρούσε ο Παναχαϊκός όσο και η Γ.Ε.Π. , το 1910 ο 1ος πρωταθλητής Ελλάδος ήταν ο Χρήστος Γεωργίου του Παναχαϊκού. Στο 2ο πανελλήνιο πρωτάθλημα ο Νικόλαος Σαρδελιάνος επίσης του Παναχαϊκού ήταν τρίτος. Με την ίδρυση της Παναχαϊκής το τμήμα δεν ξανασυστάθηκε.
Εξωτερικοί σύνδεσμοι
Κατηγορία:Αθλητικοί σύλλογοι Αχαΐας Κατηγορία:Ιδρύσεις αθλητικών συλλόγων το 1891 Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι υδατοσφαίρισης
117 (αριθμός)
Το 117 (εκατόν δέκα επτά) είναι ο φυσικός αριθμός που βρίσκεται μετά από το 116 και πριν από το 118. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 117 συμβολίζεται ως CXVII στο ρωμαϊκό σύστημα αρίθμησης και ως ΡΙΖ΄ ή ριζ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Περικλής Σφυρίδης
Ο Περικλής Σφυρίδης (γεν. Θεσσαλονίκη 5 Οκτωβρίου 1933 ) είναι σύγχρονος Έλληνας ποιητής, πεζογράφος, δοκιμιογράφος, κριτικός, ανθολόγος. Πεζά του κείμενα έχουν δημοσιευτεί σε αρκετές γλώσσες.
Βιογραφικά στοιχεία
Ο Περικλής Σφυρίδης γεννήθηκε το 1933 στη Θεσσαλονίκη, όπου και ζει. Απόφοιτος του Αμερικανικού Κολεγίου «Ανατόλια» της τάξης του 1952. Σπούδασε Ιατρική στο Πανεπιστήμιο Θεσσαλονίκης (ως μαθητής της Στρατιωτικής Ιατρικής Σχολής) και εργάστηκε ως καρδιολόγος μέχρι το 1994. Διετέλεσε πρόεδρος του Ιατρικού Συλλόγου Θεσσαλονίκης από το 1975 ως το 1981.
Στα γράμματα εμφανίστηκε τα 1974 και συνεργάστηκε στενά με το λογοτεχνικό περιοδικό Διαγώνιος. Από το 1985 έως το 1990 επιμελήθηκε την ετήσια έκδοση με ανέκδοτα κείμενα πεζογράφων της Θεσσαλονίκης Παραφυάδα. Από το 1987 έως το 1996 ήταν σύμβουλος έκδοσης (υπεύθυνος ύλης) του περιοδικού Το Τραμ. Το 1996 διοργάνωσε το συνέδριο Παραμυθία Θεσσαλονίκης για την πεζογραφία της πόλης από το 1912 έως το 1995 και επιμελήθηκε τα πρακτικά του. Το 2001 συνδιοργάνωσε μαζί με τον τομέα Μεσαιωνικών και Νέων Ελληνικών Σπουδών του Τμήματος Φιλολογίας της Φιλοσοφικής Σχολής του Α.Π.Θ. και τη Δημοτική Βιβλιοθήκη Θεσσαλονίκης το συνέδριο Η ποίηση στη Θεσσαλονίκη τον εικοστό αιώνα και επιμελήθηκε τα πρακτικά του. Το 2005 διοργάνωσε το συνέδριο ''Φυτώρια λογοτεχνίας στη Θεσσαλονίκη. Τα λογοτεχνικά περιοδικά της πόλης στον 20ό αιώνα'' και επιμελήθηκε τα πρακτικά του. Το 2008 διοργάνωσε στη Δημοτική Βιβλιοθήκη Θεσσαλονίκης, στο πλαίσιο των «Δημητρίων» πάντα, το τέταρτο συνέδριο Η κριτική και οι κριτικοί της Θεσσαλονίκης στον 20ό αιώνα και επιμελήθηκε τα πρακτικά του (μαζί με τη Σωτηρία Σταυρακοπούλου).
Έχει εκδώσει δύο ποιητικές συλλογές, δέκα τέσσερις συλλογές διηγημάτων, δύο μυθιστορήματα και ένα αυτοσχόλιο πνευματικής πορείας. Κυκλοφόρησε μελέτες για λογοτέχνες, ζωγράφους και τρεις ανθολογίες για τους πεζογράφους της Θεσσαλονίκης, μία εκ των οποίων μεταφράστηκε στα γερμανικά και άλλη στα αγγλικά. Συνεργάστηκε με τα περισσότερα ελληνικά λογοτεχνικά περιοδικά. Διηγήματά του έχουν μεταφραστεί στα γερμανικά, στα αγγλικά και στα ολλανδικά, όπως επίσης στην ίδια γλώσσα (ολλανδικά) και δυο βιβλία του: η συλλογή διηγημάτων Από πρώτο χέρι και το μυθιστόρημά του Μεταμόσχευση νεφρού. Για το πεζογραφικό του έργο έχουν δημοσιευθεί περισσότερες από εκατό σοβαρές κριτικές και σε αυτοτελείς τόμους οι μελέτες. Τον Νοέμβριο του 2007 τιμήθηκε από τον Δήμο Θεσσαλονίκης για το πεζογραφικό και κριτικό του έργο. Από το 2009 έως το 2010 υπήρξε μέλος της Εφορευτικής Επιτροπής του Βαφοπούλειου Πνευματικού Κέντρου Θεσσαλονίκης, υπεύθυνος για τις εκδηλώσεις λόγου, όπου δημιούργησε και τη λογοτεχνική σειρά των εκδόσεων του Βαφοπούλειου.
Παραπομπές
Κατηγορία:Νεοέλληνες λογοτέχνες
Λούνα Παρκ (τηλεοπτική σειρά)
Το Λούνα Παρκ ήταν δημοφιλής τηλεοπτική σειρά, που προβαλλόταν από την ΕΙΡΤ (από το 1975 ΕΡΤ) την περίοδο 1974-1981. Το 1ο επεισόδιο προβλήθηκε στις 11 Ιουλίου 1974 και το τελευταίο στις 9 Μαΐου 1981.
Συντελεστές
Το Λούνα Παρκ αποτέλεσε -μοναδικά ως σήμερα για την ελληνική τηλεόραση- ένα ποτ πουρί από αυτοτελή εύθυμα σκετσάκια, μουσικό σόου και τηλεπαιχνίδι. Η σκηνοθεσία ήταν του Γιάννη Δαλιανίδη, ο οποίος έγραφε και τα κείμενα των σκετς, τηλεσκηνοθέτης ήταν ο Βασίλης Βλαχοδημητρόπουλος, την παραγωγή έκανε ο Ντένης Πετρόπουλος, τα σκηνικά επιμελήθηκε ο Μίνως Αργυράκης, ενώ η μουσική επιμέλεια ανήκε στον Μίμη Πλέσσα.
Πρωταγωνιστές
Ο χαρακτήρας του γκρινιάρη κυρ-Γιώργη (Διονύσης Παπαγιαννόπουλος), ήταν ο πιο χαρακτηριστικός και δημοφιλής απ' όλους. Άλλοι κύριοι ρόλοι ήταν της συζύγου του Ουρανίας (Άννα Παϊτατζή), της αφελούς ανιψιάς του Κάθριν (Ρένα Παγκράτη), της πληθωρικής χαρτορίχτρας Μαρίας (Αλέκα Στρατηγού), της Τούλας με το παιχνίδι των κρίκων και την γνωστή ατάκα «Πέντε κρίκοι ένα τάλιρο, για περάστε παρακαλώ, πλούσια δώρα!» (Κάτια Αθανασίου) και του Θόδωρου του καφετζή (Σπύρος Φασιανός), ενώ μακροβιότερος παρουσιαστής υπήρξε ο Βαγγέλης Βουλγαρίδης. Μάλιστα δύο εκ των πρωταγωνιστών, ο Νίκος και η Ρένα (Νίκος Δαδινόπουλος και Μαίρη Ευαγγέλου), αφού γνωρίστηκαν στο πλαίσιο των γυρισμάτων και μετά τον τηλεοπτικό τους γάμο με κουμπάρο τον κυρ-Γιώργη σε επεισόδιο του Λούνα Παρκ το 1977, έγιναν ζευγάρι και στη ζωή το 1979.
Υλικό
Η σειρά δεν σώζεται στο αρχείο της ΕΡΤ, εκτός από το τελευταίο επεισόδιο, που μπορεί να αναζητηθεί ολόκληρο στο ψηφιακό αρχείο της ΕΡΤ (δείτε το εδώ), ενώ έχουν δει το φως της δημοσιότητας κάποια σκόρπια μικρά αποσπάσματα από άλλα επεισόδια. Η σειρά προβλήθηκε και από το ΡΙΚ στην Κύπρο από τα τέλη του 1974 ως το 1981. Αποσπάσματα της σειράς προβλήθηκαν κάποια χρόνια αργότερα στο πρώτο και το πέμπτο επεισόδιο της ενημερωτικής σειράς Το σίριαλ των σίριαλ (1991-1992), που βασίστηκε στο τότε διαθέσιμο αρχειακό υλικό της ΕΡΤ και σε συνεντεύξεις συντελεστών.
To 1976 κυκλοφόρησε δίσκος βινυλίου με τίτλο «Λούνα Παρκ», που περιλάμβανε 13 τραγούδια και σκετς, ερμηνευμένα από τους ηθοποιούς της σειράς, σε επιμέλεια του Ζακ Ιακωβίδη. Το ίδιο soundtrack της σειράς επανεκδόθηκε το 1995 ως ψηφιακός δίσκος (CD).
Το 1981 λόγω κορεσμού του σεναρίου αποφασίστηκε μετά από σχετική παραίνεση του Δαλιανίδη προς τους υπευθύνους της ΕΡΤ η ολοκλήρωση της σειράς. Λόγω όμως της υψηλής τηλεθέασης και δημοτικότητας του Λούνα Παρκ, ζητήθηκε από τον Δαλιανίδη το γύρισμα κάποιας ανάλογης σειράς γύρω από τον δημοφιλή πρωταγωνιστή Διονύση Παπαγιαννόπουλο, ώστε να αντικαταστήσει το Λούνα Παρκ. Με την συμμετοχή των περισσοτέρων από τους βασικούς πρωταγωνιστές του Λούνα Παρκ ο Δαλιανίδης δημιούργησε το κωμικό σίριαλ "Τ' ανάποδα", που στην ουσία επρόκειτο να αποτελέσει τη συνέχεια του πετυχημένου Λούνα Παρκ, ετοιμάζοντας το φθινόπωρο του 1981 τα οκτώ πρώτα επεισόδια. Η εκλογική αλλαγή του Οκτωβρίου του 1981 στην πολιτική σκηνή επέφερε αρκετές αλλαγές και στην τηλεόραση, καθώς η νέα διοίκηση της ΕΡΤ που ανέλαβε λίγο μετά, αποφάσισε να μην προβληθεί καμία από τις σειρές που είχαν εγκριθεί από την προηγούμενη διοίκηση και δεν είχε ξεκινήσει ακόμα η προβολή τους. Θύμα της απόφασης αυτής, έπεσαν και "Τ' ανάποδα", που παρέμειναν μετά αποθηκευμένα στο αρχείο της ΕΡΤ, για να προβληθούν μόλις το 2015 από την ΕΡΤ2. Τα οκτώ επεισόδια σώζονται στο ψηφιακό αρχείο της ΕΡΤ (δείτε εδώ το πρώτο επεισόδιο).
Το 1976 ο Φρέντυ Γερμανός φιλοξένησε τον Διονύση Παπαγιαννόπουλο και άλλους πρωταγωνιστές του Λούνα Παρκ σε ένα επεισόδιο της εκπομπής του “Το Πορτραίτο της Πέμπτης”, αφιερωμένο σε αυτόν. Το επεισόδιο αυτό περιλήφθηκε στην ανασκοπική σειρά εκπομπών που γύρισε ο Γερμανός το 1994 με τίτλο "Εκπομπές που αγάπησα", μέσω της οποίας σώζεται σήμερα στο ψηφιακό αρχείο της ΕΡΤ (δείτε το εδώ).
Ριμέικ της σειράς στην Κύπρο
Το 2020, το ΡΙΚ, δημιούργησε ένα ριμέικ της σειράς Λούνα Πάρκ, με διαφορετικό σενάριο και ηθοποιούς. Η Κυπριακή σειρά προβάλλεται από το ΡΙΚ1.
Συμμετοχές
Ηθοποιοί που συμμετείχαν στο Λούνα Παρκ:
Τραγουδιστές που εμφανίστηκαν στο Λούνα Παρκ:
Εξωτερικοί σύνδεσμοι
Κατηγορία:Τηλεοπτικές σειρές ΕΡΤ Κατηγορία:Ελληνικές δραματικές τηλεοπτικές σειρές
Μυρτιά Ηρακλείου
μικρογραφία|Χιονισμένη "Μυρτιά" Η Μυρτιά  (παλιά: οι Βαρβάροι ) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης, η οποία παλιότερα ανήκε στην Επαρχία Πεδιάδος. Η απόστασή του οικισμού από το Ηράκλειο είναι 15 χλμ.
Γενικά στοιχεία
Οι κάτοικοι ασχολούνται με την αμπελοκαλλιέργεια και την ελαιοκομία, στον οικισμό βρίσκεται το Μουσείο Νίκου Καζαντζάκη, ενώ μεταξύ άλλων στο χωριό εδρεύουν επίσης: Κέντρο Κρητικής Λογοτεχνίας, Αίθουσα Συνεδριάσεων, Δημοτικό Σχολείο, Νηπιαγωγείο, Πολιτιστικός Σύλλογος, Αγροτικός Σύλλογος, Οικοτεχνία με Παραδοσιακά Προϊόντα, Φούρνος, Φαρμακείο, Κρεοπωλεία, πολλές Καφετέριες, Καφενεία και Ταβέρνες. Ποδοσφαιρικά δραστηριοποιείται ο Αστέρας Μυρτιάς, ομάδα του τοπικού πρωταθλήματος[1], ιδρυθείσα το 1978.
Στο χωριό βρίσκονται οι ιεροί ναοί της Μεταμόρφωσης του Σωτήρα, του Ευαγγελισμού της Θεοτόκου, το Γενέθλιον της Θεοτόκου, του Αγίου Γεωργίου και του Αγίου Αντωνίου.
Ιστορικά στοιχεία
Ο οικισμός φημίζεται εδώ και 7 αιώνες για την παραγωγή κρασιού. Το παλαιότερο όνομά του ήταν Βαρβάροι (αρσενικό) και οφείλεται στην εγκατάσταση σε αυτό βαρβάρων, δηλαδή μη Ελλήνων στρατιωτών από το Νικηφόρο Φωκά, έπειτα από την απελευθέρωση της Κρήτης από τους Σαρακηνούς το 961. Αναφέρεται ότι το 1206 ο κρητάρχης Στέφανος Αγιοστεφανίτης και η σύζυγός του, Άννα, δώρισαν στη Μονή του Αγίου Ιωάννη του Θεολόγου της Πάτμου αμπέλια που βρίσκονταν στο χωριό Βαρβάροι.
Αναφέρεται επίσης σε συμβόλαιο του 1271 : 19 Luglio 1271, Sabathinus Georgius habitator in casali Varvari dare tenetur Abrae iudeo…(Ant. Creta, Torino, 1942, p. 153).
Το 1583 αναφέρεται από τον Καστροφύλακα με το όνομα Varvarus με 106 κατ. (Κ 95). Στην τουρκική απογραφή (1671) αναφέρεται Varvaru με 36 χαράτσια. Είναι το πατρικό χωριό του Νίκου Καζαντζάκη, όπου βρίσκεται και το ομώνυμο Μουσείο προς τιμήν του λογοτέχνη.
Δείτε Κοινότητα Μυρτιάς
Προσωπικότητες εκ Μυρτιάς (Βαρβάρων)
Μιχαήλ Καζαντζάκης (1856–1932), έμπόρος γεωργικών προϊόντων και κρασιού, πατέρας του Νίκου Καζαντζάκη.
Βιβλιογραφία
Μυρτιά Κατηγορία:Δήμος Αρχανών - Αστερουσίων
Σπύρος Ραδίτσας
μικρογραφία Ο '''Σπύρος Π. Ραδίτσας''' είναι Έλληνας συγγραφέας και ποιητής. Γεννήθηκε και μεγάλωσε στον Πειραιά. Είναι Πλοίαρχος του Εμπορικού Ναυτικού. Στο επάγγελμά του, τιμήθηκε δύο φορές από την Ακαδημία Αθηνών και τον Ελληνικό Ερυθρό Σταυρό, ενώ έτυχε και άλλων ναυτικών διακρίσεων, από τις Ελληνικές και Ξένες Αρχές. Εργάστηκε για πολλά χρόνια ως αρχιπλοίαρχος. Είναι βραβευμένο μέλος στο διοικητικό συμβούλιο της Λέσχης Αρχιπλοιάρχων.
Οι σκέψεις του, τα ποιήματα και τα διηγήματά του, έχουν φιλοξενηθεί κατά καιρούς, από περιοδικά και ανεξάρτητες εφημερίδες. Είναι μέλος της Ένωσης Ελλήνων Λογοτεχνών, ενώ έχει διακριθεί σε πανελλήνιους διαγωνισμούς.
Βραβεύτηκε από την Ε.Ε.Λ. με το πρώτο βραβείο ποίησης και το χρυσό μετάλλιο πνευματικής αξίας Α΄ τάξεως και πρώτο βραβείο Ολοκληρωμένου Ποιητικού Έργου. Το 2019 του απενεμήθη από την Ε.Ε.Λ. το Α' Βραβείο Ποίησης για την ποιητική συλλογή "Ο λόγος στο Δρόμο".
Το 2022, απέσπασε άλλο ένα σημαντικό βραβείο. Η Ένωση Ελλήνων Λογοτεχνών του απένειμε το Α' Βραβείο Ολοκληρωμένου Έργου για τo ποιητικό έργο του "Μικροί Διάλογοι" (Εκδόσεις Χάρη Πάτση) που διακρίθηκε στον Πανελλήνιο και Παγκύπριο Λογοτεχνικό Διαγωνισμό της Ένωσης, του έτους 2022. Ο διαγωνισμός βράβευσε Ποιητικά Έργα, Διηγήματα, Χρονικά και Μαρτυρίες που εκδόθηκαν κατά τα έτη 2020, 2021 και 2022, σε εκδήλωση που πραγματοποιήθηκε την Τετάρτη 14 Δεκεμβρίου 2022, στην αίθουσα "Μιχαήλα Αβέρωφ" της Ε.Ε.Λ.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες ποιητές Κατηγορία:Νεοέλληνες ποιητές Κατηγορία:Νεοέλληνες λογοτέχνες
Ανδρέας Αραούζος
Ο Ανδρέας Αραούζος ήταν Ελληνοκύπριος πολιτικός. Διετέλεσε Υπουργός Εμπορίου και Βιομηχανίας της Κύπρου.
Βιογραφικά στοιχεία
Ο Ανδρέας Αραούζος γεννήθηκε το 1906 στη Λεμεσό. Πατέρας του ήταν ο Σπύρος Αραούζος, ενώ ο Ανδρέας Αραούζος ήταν θείος του Σπύρου Κυπριανού. Φοίτησε στο Ελληνικό Γυμνάσιο Λεμεσού και στην Αμερικανική Ακαδημία Λάρνακας. Σπούδασε στο Πανεπιστήμιο της Λωζάνης.
Το 1943 εγκαταστάθηκε στη Λευκωσία. Εξελέγη μέλος του δημοτικού συμβουλίου Λευκωσίας. Το 1949 εξελέγη αντιδήμαρχος Δήμου Λευκωσίας. Διετέλεσε πρόεδρος της Εμποροβιομηχανικής Ομοσπονδίας Κύπρου, διευθυντής της εταιρείας «Χάλλ, Μπλάυθ, Αραούζος Λτδ» και μέλος του συμβουλίου διευθυντών της ΚΕΟ Λτδ.
Απεβίωσε στις 10 Μαρτίου 1968 από καρδιακή προσβολή.
Πολιτική διαδρομή
Στις 16 Αυγούστου 1960 διορίστηκε Υπουργός Εμπορίου και Βιομηχανίας στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 10 Μαρτίου 1968, ημέρα του θανάτου του, λίγες μέρες μετά την έναρξη της Κυβέρνησης Αρχιεπισκόπου Μακαρίου Γ΄ 1968. Ως υπουργός, προώθησε τις εμπορικές σχέσεις της Κύπρου με διάφορες χώρες, καθώς και την ανάπτυξη του τουρισμού, παρά τις δύσκολες συνθήκες που επικρατούσαν τότε. Πήρε μέρος σε διεθνείς διασκέψεις και υπουργικές συνόδους και ανέλαβε διάφορες αποστολές στο εξωτερικό. Ακόμη, αναπληρούσε άλλους υπουργούς κατά την απουσία τους, και κυρίως τον Υπουργό Εξωτερικών.
Παραπομπές
Κατηγορία:Υπουργοί Εμπορίου και Βιομηχανίας (Κύπρος) Κατηγορία:Κυβέρνηση Αρχιεπισκόπου Μακαρίου Γ΄ 1960 Κατηγορία:Κυβέρνηση Αρχιεπισκόπου Μακαρίου Γ΄ 1968
Α.Σ. Μακεδονικός Νεάπολης
Ο Αθλητικός Σύλλογος Μακεδονικός είναι ελληνικό αθλητικό σωματείο το οποίο εδρεύει στη Νεάπολη Θεσσαλονίκης. Το επίσημο έτος ίδρυσής του είναι το 1928 και αγωνίζεται με χρώματα το πράσινο και το λευκό. Διατηρεί τμήματα ποδοσφαίρου, καλαθοσφαίρισης, πετοσφαίρισης, χειροσφαίρισης, υδατοσφαίρισης, κολύμβησης και παλαιότερα στίβου.
Ο σύλλογος ιδρύθηκε με την ονομασία «Προσφυγική Ένωση Θεσσαλονίκης» και μετονομάστηκε σε «Μακεδονικός» το 1936 κατόπιν εντολής της κυβέρνησης Μεταξά και σε «Α.Π.Σ. Μακεδονικός Νεάπολης» το 1973 μετά τη συγχώνευση με τη Δόξα Νεάπολης. Το 2006 ο σύλλογος μετονομάστηκε σε «Α.Σ. Μακεδονικός» και προστέθηκε στο έμβλημα ο Ήλιος της Βεργίνας.
Το ανδρικό τμήμα ποδοσφαίρου του Α.Σ. Μακεδονικού αγωνίζεται στο δεύτερο τη τάξει επαγγελματικό πρωτάθλημα της Super League 2 υπό την επίσημη επωνυμία «Μακεδονικός Π.Α.Ε.». Χρησιμοποιεί ως αγωνιστική έδρα το ιδιόκτητο γήπεδο του Α.Σ. Μακεδονικού, το οποίο έχει χωρητικότητα 8.100 θέσεων.
Ιστορική αναδρομή
Πριν την καθιέρωση της Α΄ εθνικής ο Μακεδονικός αγωνιζόταν στο τοπικό πρωτάθλημα της Ε.Π.Σ. Μακεδονίας, με σημαντικότερη διάκριση την κατάκτηση του πρωταθλήματος του 1947 (24 βαθμοί σε 10 αγώνες με τέρματα 25-13), γεγονός που του έδωσε το δικαίωμα συμμετοχής στην τελική φάση του Πανελλήνιου πρωταθλήματος 1946-47, όπου τερμάτισε στην 6η και τελευταία θέση, έχοντας ηττηθεί σε όλους τους αγώνες. αριστερά|μικρογραφία|225x225εσ|ΠΑΟ Ρουφ - Μακεδονικός 2-2 (Πλέι οφ Γ΄ Εθνικής, 2021/22). Θα έπρεπε να περιμένει πολλά χρόνια για να βρεθεί στην Α΄ Εθνική την σεζόν 1982-83, όταν το 1982 τερμάτισε πρώτος στο Βόρειο όμιλο της Β΄ Εθνικής. Δεν κατάφερε να κρατηθεί στην κατηγορία, αφού λόγω αναδιάρθρωσης των κατηγοριών τη συγκεκριμένη χρονιά υποβιβάζονταν τέσσερις ομάδες και ο Μακεδονικός τερμάτισε τέταρτος από το τέλος ισόβαθμος του Πανιωνίου. Στο μπαράζ που ακολούθησε στο Ε.Α.Κ. Βόλου η ομάδα της Νεάπολης έχασε με σκορ 3-2, με αποτέλεσμα να υποβιβαστεί. Είναι χαρακτηριστικό ότι στην έδρα του την χρονιά εκείνη με αντιπάλους τους τρεις "μεγάλους" της Αθήνας και του Πειραιά, αλλά και τους 3 της Θεσσαλονίκης, όχι απλά έμεινε αήττητος, αλλά δεν δέχτηκε καν γκολ.
Τα επόμενα χρόνια η ομάδα κινούνταν μεταξύ Β΄ και Γ΄ Εθνικής κατηγορίας (κατέκτησε το πρωτάθλημα του Βορείου ομίλου της Γ΄ Εθνικής το 1988), όμως στη συνέχεια βρέθηκε στη Δ΄ Εθνική, ακόμη και στο τοπικό πρωτάθλημα της Θεσσαλονίκης. Την σεζόν 2007-08 κατέκτησε την πρώτη θέση στον 2ο όμιλο της Δ΄ Εθνικής και επανήλθε μετά από αρκετά χρόνια απουσίας στη Γ΄ Εθνική.
Την περίοδο 2015-16 η ομάδα αγωνίστηκε στο πρωτάθλημα της Α1 κατηγορίας της Ε.Π.Σ.Μ., το οποίο και κατέκτησε με συνολική συγκομιδή 76 βαθμών και έχοντας μόνο δύο ήττες. Την ίδια περίοδο ο Μακεδονικός κατέκτησε το Κύπελλο Ερασιτεχνών, νικώντας στον τελικό που έγινε στο γήπεδο της Τούμπας, τον Θερμαϊκό Θέρμης με σκορ 2-1.
Την ίδια χρονιά συμμετείχε και στα μπαράζ ανόδου για την Γ΄ Εθνική, ωστόσο τερμάτισε τρίτος και παρέμεινε στο τοπικό πρωτάθλημα της ΕΠΣ Μακεδονίας.
Την αμέσως επόμενη χρονιά 2016-2017 κατέκτησε την πρώτη θέση της Α1 της ΕΠΣ Μακεδονίας και σε αγώνα μπαράζ που διεξήχθη στην Ευκαρπία, κέρδισε με 3-1 τον Ολυμπιακό Κυμίνων και επανήλθε ύστερα από τρία χρόνια στη Γ΄ Εθνική.
{|
Σόμα (Τουρκία)
Η Σόμα (Soma) είναι πόλη και περιοχή στη δυτική Τουρκία, στην επαρχία Μανίσας. Σύμφωνα με στοιχεία του 2012, η πόλη έχει 76.305 κατοίκους και η περιοχή 102.666 κατοίκους. Βρίσκεται στο βορειοανατολικό άκρο της επαρχίας, σε υψόμετρο 160 μέτρων. Η εξόρυξη λιγνίτη και οι θερμοηλεκτρικοί σταθμοί παραγωγής ενέργειας αποτελούν τις κύριες οικονομικές δραστηριότητες στη Σόμα. Τα ορυχεία άνοιξαν κατά τον Α΄ΠΠ, όταν ο λιγνίτης του χαρακτηρίστηκε «κακής» ποιότητας και για να χρησιμοποιηθεί έπρεπε να αναμιχθεί με καλύτερο. Μικρές ποσότητες εξάγονταν από τη Σμύρνη. Τις 13 Μαΐου 2014 μια έκρηξη σε ένα ορυχείο στην περιοχή είχε ως αποτέλεσμα φωτιά η οποία οδήγησε στο θάνατο 301 ατόμων. Στη Σόμα άρχισε λειτουργεί το 2012 το Αιολικό Πάρκο Σόμα, το οποίο με 119 ανεμογεννήτριες είναι ένα από τα μεγαλύτερα στην Τουρκία.
Α.Σ. Μακεδονικός Νεάπολης
Κύπελλο Ελλάδας
Η πιο σημαντική διάκριση του Μακεδονικού στο κύπελλο Ελλάδας ήταν την περίοδο 1979-80 όταν και έφτασε μέχρι τα ημιτελικά της διοργάνωσης, για να αποκλειστεί από την μετέπειτα κυπελλούχο Καστοριά. Άλλες πέντε φορές κατάφερε να προχωρήσει έως τη φάση των προημιτελικών, το (1947, 1951, 1953, 1969 και 1987), γεγονός που τον κατατάσσει στο θεσμό ως τον τέταρτο πλέον επιτυχημένο σύλλογο της πόλης και εν γένει της (ΕΠΣ Μακεδονίας), πίσω από τους ΠΑΟΚ, Άρη και Ηρακλή (μέχρι το 2014 ο Αγροτικός Αστέρας είχε μία συμμετοχή σε ημιτελικά, ενώ ο Απόλλων 1926 είχε φτάσει επτά φορές έως τα προημιτελικά).
Σόμα (Τουρκία)
Παραπομπές
Κατηγορία:Ασιατικές πόλεις της Τουρκίας Κατηγορία:Επαρχία Μανίσας
Α.Σ. Μακεδονικός Νεάπολης
Το γήπεδο
Έδρα του Μακεδονικού είναι το ιδιόκτητο γήπεδό του στην Πολίχνη Θεσσαλονίκης, χωρητικότητας 8.100 θέσεων. Κατασκευάστηκε το 1968 και τα επίσημα εγκαίνια έγιναν στις 25 Μαρτίου 1969. Το 2002 ανακατασκευάστηκε με την προσθήκη πλαστικών καθισμάτων, προβολέων, στεγάστρου και δημοσιογραφικών θεωρείων, μια και το γήπεδο αυτό χρησιμοποίησαν ως έδρα ο Ηρακλής και ο Άρης στην προ Ολυμπιάδας περίοδο ανακατασκευής των δικών τους γηπέδων. Στη συνέχεια τα πλαστικά καθίσματα αφαιρέθηκαν από το μεγαλύτερο τμήμα των κερκίδων. Το ρεκόρ προσέλευσης ήταν 9.422 εισιτήρια με αντίπαλο τον Ολυμπιακό στις 5 Ιουνίου 1983.
Ιστορική αναδρομή
Το ανδρικό τμήμα καλαθοσφαίρισης του Μακεδονικού κατέκτησε την κορυφή του βαθμολογικού πίνακα της Β΄ Εθνικής κατηγορίας κατά την περίοδο 1996-97. Ως αποτέλεσμα ανήλθε στην Α2 Εθνική κατηγορία, όπου και παρέμεινε τρία χρόνια, μέχρι και την περίοδο 1999-00, οπότε και αναδείχθηκε Πρωταθλήτρια.
Η πορεία της κατά την περίοδο 2000-01 στην Α1 Εθνική δεν υπήρξε καθόλου καλή και η φτωχή συγκομιδή τριών μονάχα νικηφόρων αποτελεσμάτων οδήγησε την ομάδα της Νεάπολης στην τελευταία θέση και τον υποβιβασμό. Ωστόσο, τη χρονιά 2001-02, κατέλαβε εκ νέου την πρώτη θέση στον τελικό πίνακα της Α2 Εθνικής επιστρέφοντας στην κορυφαία κατηγορία για σταθερότερη αυτή τη φορά πορεία.
Την περίοδο 2002-03 ολοκλήρωσε τις αγωνιστικές της υποχρεώσεις στη 10η θέση με ασφάλεια πάνω από τη ζώνη του υποβιβασμού. Την ίδια χρονιά συμμετείχε στην 28η τελική διοργάνωση του Κυπέλλου Ελλάδος που διεξήχθη με τη μορφή Final-4 στη Λάρισα στις 5 και 6 Απριλίου 2003. Στον ημιτελικό γνώρισε την ήττα από τον Άρη Θεσσαλονίκης με σκορ 92-86, αν και νίκησε στο μικρό τελικό το Ηράκλειο με σκορ 77-71.
Την περίοδο 2003-04 βρέθηκε στην 9η θέση, χάνοντας για δύο βαθμούς την ευκαιρία να διαγωνιστεί στα play-off.
Την επόμενη χρονιά, 2004-05, η οποία υπήρξε και η πιο επιτυχημένη στην ιστορία του συλλόγου, ο Μακεδονικός τερμάτισε 7ος, χωρίς να βελτιώσει τη θέση του μέσω της διαδικασίας των play-off. Στο Κύπελλο έφτασε και πάλι στο ημιτελικό όπου αποκλείστηκε εκ νέου από τον Άρη. Αξιοσημείωτα την ίδια χρονιά έλαβε μέρος και στον τελικό του ULEB Cup, όπου εν τέλει ηττήθηκε με σκορ 78-74 από τη λιθουανική Λιέτουβος Ρίτας.
Την αγωνιστική περίοδο 2005-06 ολοκλήρωσε την πορεία του στην επικίνδυνη 12η θέση, γλυτώνοντας τον υποβιβασμό για μία νίκη. Ωστόσο, δεν γλύτωσε τον υποβιβασμό την επόμενη χρονιά, 2006-07, οπότε και βρέθηκε στην 14η και τελευταία θέση με 4 νίκες και 22 ήττες ισοζύγιο. Με τον τρόπο αυτό ολοκληρώθηκε μια πενταετία συνεχών παρουσιών στην Α1 Εθνική. Για την περίσταση αυτή ο σύλλογος μετέφερε προσωρινά την έδρα του στην Κοζάνη.
Τη χρονιά 2007-08 η Κ.Α.Ε. Μακεδονικός διαλύθηκε λόγω οικονομικού μαρασμού με αποτέλεσμα να μην αγωνιστεί ο σύλλογος στην Α2, αλλά στην ερασιτεχνική Β΄ Εθνική, επιστρέφοντας παράλληλα στη φυσική του έδρα. Το τέλος των αγωνιστικών του υποχρεώσεων επέφερε νέο υποβιβασμό, αφού βρέθηκε στη 14η θέση σε σύνολο 16 ομάδων.
Την αγωνιστική περίοδο 2008-09 στο Πρωτάθλημα του 2ου ομίλου του Βορρά της Γ΄ Εθνικής, ο Μακεδονικός ολοκλήρωσε τη χρονιά στην 8η θέση. Η περίοδος 2009-10 υπήρξε βαθμολογικά επανάληψη της προηγούμενης, παρόλο που ο σύλλογος πέτυχε μια νίκη περισσότερη. Την επόμενη χρονιά 2010-11 η ομάδα της Νεάπολης βρέθηκε στην 11η θέση σε σύνολο 14 ομάδων με αποτέλεσμα να υποβιβαστεί μετά από δύο δεκαετίες περίπου στο οικείο τοπικό πρωτάθλημα.
Την περίοδο 2011-12, αγωνιζόμενος στην Α΄ Κατηγορία Ανδρών της Ε.ΚΑ.Σ.Θ., τερμάτισε στην 4η θέση της βαθμολογικής κατάταξης. Ωστόσο με απόφαση της Ε.Ο.Κ. επέστρεψε στα εθνικά πρωταθλήματα λόγω ανακατατάξεων.
Κατά συνέπεια ο Μακεδονικός εντάχθηκε για την περίοδο 2012-13 στο δυναμικό του 2ου ομίλου του Βορρά της Γ΄ Εθνικής κατηγορίας, ολοκληρώνοντας τις αγωνιστικές του υποχρεώσεις στην 8η θέση του βαθμολογικού πίνακα. Έχοντας συλλέξει 8 νίκες και 8 ήττες, εξασφάλισε την παραμονή του στην κατηγορία.
Ο τελικός του ULEB Cup
Σημαντικότερη από όλες τις διακρίσεις της ομάδας είναι η συμμετοχή της στον τελικό του ULEB Cup (ευρωπαϊκή διοργάνωση δεύτερου επιπέδου, νυν Eurocup Basketball) που έλαβε χώρα στις 19 Απριλίου 2005 στο Σαρλερουά του Βελγίου. Στον αγώνα ηττήθηκε από τη λιθουανική Λιέτουβος Ρίτας με σκορ 78-74. Στην πορεία του προς τον τελικό απέκλεισε μερικές σημαντικές ομάδες, εκμεταλλευόμενος την ισχυρή έδρα της Κοζάνης. Η πορεία προς τον τελικό:
Προπονητής της χρονιάς ήταν ο Αργύρης Πεδουλάκης. Στον τελικό αγωνίστηκαν οι αθλητές: Παναγιώτης Καυκής, Μανώλης Παπαμακάριος, Κώστας Χαραλαμπίδης, Ντράγκαν Λουκόφσκι, Άντρε Χάτσον, Σλάβεν Ρίματς, Γκριγκόρι Χίζνιακ, Πιτ Μίκεαλ, Νέναντ Κάνακ, Αλέκος Πέτρουλας, ενώ είχαν επίσης δηλωθεί οι Αργύρης Δάλιαρης και Σωκράτης Γκιζογιάννης.
Αξιοσημείωτοι καλαθοσφαιριστές
thumb|150px|Επίσημο λογότυπο της Κ.Α.Ε. Μακεδονικός (έως το 2007 οπότε και έπαψε να αποτελεί επαγγελματικό σωματείο).
Παρόν ρόστερ ομάδας
Το ρόστερ του Μακεδονικού Νεάπολης για την αγωνιστική περίοδο 2013-14 συνέθεσαν οι παρακάτω αθλητές:
Τμήμα καλαθοσφαίρισης γυναικών
Κατά την αγωνιστική περίοδο 1999-2000 το γυναικείο τμήμα καλαθοσφαίρισης του συλλόγου αγωνίστηκε στο Πρωτάθλημα της Β΄ Εθνικής κατηγορίας, τερματίζοντας στην 3η θέση του βορείου ομίλου. Την επόμενη χρονιά 2000-01 ολοκλήρωσε τις αγωνιστικές του υποχρεώσεις αρκετά χαμηλότερα και συγκεκριμένα στην 7η θέση, παραμένοντας ωστόσο στα εθνικά πρωταθλήματα. Η περίοδος 2001-02 δεν επέφερε αλλαγή στην τελική κατάταξη, ωστόσο την περίοδο 2002-03 ο Μακεδονικός, αν και βρέθηκε στην 6η θέση, εν τέλει υποβιβάστηκε λόγω κατάργησης της εν λόγω κατηγορίας.
Την αγωνιστική περίοδο 2003-04 ο Μακεδονικός αναδείχθηκε πρωταθλητής της Ε.ΚΑ.Σ.Θ., επιστρέφοντας στα πανελλαδικά πρωταθλήματα. Ακολούθησαν δύο περίοδοι στην Α2 Εθνική: το 2004-05 κατετάγη 7ος στην τελική βαθμολογία, ενώ ένα χρόνο αργότερα, κατά τη λήξη της περιόδου 2005-06 βρέθηκε στην 11η θέση και υποβιβάστηκε στα τοπικά πρωταθλήματα, όπου αγωνίζεται μέχρι σήμερα.
Τις περιόδους που συμμετείχε στα Εθνικά πρωταθλήματα ο Μακεδονικός συμμετείχε και στο θεσμό του Κυπέλλου Ελλάδος, χωρίς ωστόσο να καταφέρει να αγωνιστεί σε κάποιο Final-4.
Κατά την αγωνιστική περίοδο 2011-12 ο σύλλογος συμμετείχε στο Πρωτάθλημα της Α΄ Κατηγορίας Γυναικών της Ε.ΚΑ.Σ.Θ. καταλαμβάνοντας την 6η θέση στην τελική κατάταξη.
Κατά την αγωνιστική περίοδο 2012-13 ο Μακεδονικός έλαβε μέρος στο Πρωτάθλημα της Α΄ Κατηγορίας Γυναικών, που διοργάνωσε η Ε.ΚΑ.Σ.Θ., ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.
Έδρα του συλλόγου είναι το Κλειστό Γυμναστήριο Μακεδονικού. Καθήκοντα προπονήτριας διατηρεί η Τάνια Σταϊκοπούλου.
Ιστορική αναδρομή
Το τμήμα πετοσφαίρισης ανδρών του Μακεδονικού μετρά δύο συμμετοχές στην Α΄ Εθνική κατηγορία (1977-78 και 1986-87).
Το 2008 γνώρισε τον υποβιβασμό από τη Β΄ στη Γ΄ Εθνική.
Κατά την αγωνιστική περίοδο 2011-12 ο σύλλογος αγωνίστηκε στην Α΄ κατηγορία ανδρών της Ε.ΠΕ.Σ.Θ., καταλαμβάνοντας τη 2η θέση της τελικής βαθμολογίας.
Κατά την αγωνιστική περίοδο 2014-2015 ο Μακεδονικός έλαβε μέρος στον 3ο (Βόρειο) Όμιλο της Α2 Εθνικής Κατηγορίας Ανδρών.
Καθήκοντα προπονητή διατηρεί ο Γιώργος Οικονομίδης από το καλοκαίρι του 2014. Το ρόστερ για την περίοδο 2014-2015 απαρτίζουν οι παρακάτω αθλητές:
Άλλα αθλήματα
thumb|150px|Το έμβλημα του τμήματος κολύμβησης Ο σύλλογος καλλιεργεί επίσης τμήματα υδατοσφαίρισης, κολύμβησης, χειροσφαίρισης (η γυναικεία ομάδα έφτασε μέχρι τον τελικό του Κυπέλλου Ελλάδος το 2002, όμως έχασε από την Αναγέννηση Άρτας) και στίβου.
Σημειώσεις
<references group="lower-greek"/>